OBRAZLOŽENJE SKRAĆENOG ROKA SAVJETOVANJA:

Predviđeno trajanje savjetovanja je skraćeno uvažavajući potrebu usklađivanja Zakona s odredbama Direktive2019/1158 Europskog parlamenta i Vijeća od 20. lipnja 2019. o ravnoteži između poslovnog i privatnog života roditelja i pružatelja skrbi i o stavljanju izvan snage Direktive Vijeća 2010/18/EU kojom je propisan rok za usklađivanje do 2. kolovoza 2022. godine. Predložene mjere predstavljaju izravne potpore obiteljima s novorođenom djece te će pozitivno utjecati na povećanje ukupne kvalitete života i standarda roditelja. Iz navedenog razloga potrebno je što prije stvoriti zakonodavni okvir za ostvarivanje prava sadašnjih i budućih korisnika, zaposlenih i samozaposlenih korisnika na očinski dopust, kao novog prava iz sustava rodiljnih i roditeljskih potpora, a ovim izmjenama osigurava se i dodatno povećanje visine naknade plaće za vrijeme korištenja roditeljskog dopusta.